ඇනවුම් කිරීමෙන් තෙදිනක් ඇතුළත දී ලෝකයේ ඕනෑම ස්ථානයකට සිය නිෂ්පාදන අදාල පාරිභෝගිකයන්ට ලබා දීමට ලක්සල ආයතනයේ අන්තර්ජාල සේවාව හරහා කටයුතු ක්‍රියාත්මක ය.වාණිජ වශයෙන් වටිනා, සමාජ වගකීම මැනවින් හදුනාගත් ව්‍යාපාරික ආයතනයක් ලෙස කටයුතු කිරීමේ අරමුණ ඇතිව ක්‍රියාත්මක ලක්සල වෙබ් අඩවිය විශ්වාසවන්ත ලෙසින් අන්තර්ජාල මිලදී ගැනීම් සඳහා මඟ විවර කර දීම ඇගයීමට ලක් වී තිබේ.භාණ්ඩ පිළිබඳ අවශ්‍ය තොරතුරු පැහැදිලි අයුරින් ලබා ගැනීමට පහසුවන සේ අංශ කිහිපයක් යටතේ භාණ්ඩ වර්ග කරමින් මිල ගණන් මෙරට ව්‍යවහාරික මුදල් ඒකකයට අමතරව තවත් මුදල් ඒකක කිහිපයක් යටතේ සටහන් කර තිබීම ද ඇගයීමට ලක් වී ඇත.2009 වසරේ සිට LK Domain ශ්‍රී ලාංකික අනන්‍යතාවය යටතේ ලියාපදිංචි වෙබ් අඩවි වෙනුවෙන් මේ තරඟය පැවැත්වෙන අතර සම්මාන උළෙලේ දී පාරිභෝගික හා විද්‍යුත් වාණිජ, ආයතනික, බැංකු හා මූල්‍ය, සංවර්ධන, රාජ්‍ය, මාධ්‍ය, විවෘත, පොදු සේවා හා අධ්‍යාපනික ක්‍රීඩා හා විශේෂාංග, සංචාරක යන අංශ යටතේ සම්මාන පිරිනැමීම සිදු කරනු ලබයි..